recursal/SuperWikiNEXT-32B huggingface dataset:
**பத்ரிபால் போலி** காவல்துறை மோதல் கொலைகள் 25ம் தேதி மார்ச் மாதம் 2000ம் ஆம் ஆண்டு இந்திய நாட்டின் வடக்கு மாநிலமான சம்மு காசுமீரில் அனந்தநாக் மாவட்டத்தில் இந்திய இராணுவ வீரர்களால் ஐந்து பேர் சுட்டுக்கொல்லப்பட்டனர்.

சம்மு காசுமீர் மாநிலத்தில்அனந்தநாக் மாவட்டத்தைக் காட்டும் படம்

வழக்கு
------

காசுமீர் மாநிலத்தில் உள்ள அனந்தநாத் மாவட்டத்தின் ஒரு கிராமமான பத்திரபால்(Pathribal) என்ற இடத்தில் மார்ச் 25, 2000 அன்று சில ராணுவ வீரர்கள் நுழைந்து , சிலரைச் சுட்டனர். ஒரு குடிசையும் தீவைத்துக் கொளுத்தப்பட்டது. அடையாளம் காண முடியாத அளவுக்குக் கருகிப் போயிருக்கும் ஐந்து பேரின் உடல், பிரேத பரிசோதனை எதுவும் செய்யப்படாமல் புதைக்கப்பட்டன. பொதுமக்களின் எதிர்ப்பு வலுத்ததைத் தொடர்ந்து , அந்தப் பிணங்கள் தோண்டி எடுக்கப்பட்டு பிரேத பரிசோதனைக்கு அனுப்பப்பட்டன. மத்திய புலன் விசாரணைக்கும் உத்தரவு பிறப்பிக்கப்பட்டது.மார்ச் 2012இல் பாத்ரிபலில் நடந்தது போலி மோதல் கொலை என்றும் அந்தப் படுகொலைக்குக் காரணமான ராணுவ அதிகாரிகள் தண்டிக்கப்பட வேண்டும் என்றும் நடுவண் புலனாய்வுச் செயலகம் இந்திய உச்ச நீதிமன்றத்தில் தெரிவித்தது.இச்சம்பவத்தைச் சுட்டிக்காட்டி இந்தியாவின் தேசிய மனித உரிமை ஆணையமும் கண்டனம் தெரிவித்தது. இந்த வழக்கை இந்திய ராணுவம் உள்ளூர் காவல் துறையின் புலனாய்வு தகவலின் பேரில் வெளிநாட்டு தீவிரவாதிகளைத்தான் நாங்கள் தாக்குதல் நடத்தினோம், இத்தாக்குதலின் பொது மக்கள் யாரும் பாதிப்படையவில்லை என வாதாடியது..

முடிவு
------

2000ம் ஆண்டு நடந்த இந்த சம்பவம் பற்றிய வழக்கு 23ம் தேதி ஜனவரி மாதம் 2014ம் ஆண்டு போதிய ஆதாரம் இல்லை என்று கருதி தள்ளுபடி செய்யப்பட்டது.

மேற்கோள்கள்
-----------

1. ↑  "பாத்ரிபல் அநீதி!". தினமணி. 4 பெப்ரவரி 2014.. பார்த்த நாள்: 5 பெப்ரவரி 2014.
2. ↑  India, Express. "Pathribal encounter 'cold blooded murder', CBI tells SC".. பார்த்த நாள்: 20 March 2012.
3. ↑  India, Express. "Pathribal encounter "cold blooded murders," CBI tells SC".. பார்த்த நாள்: 20 March 2012.
4. ↑  Hindu, The. "Pathribal encounter is cold-blooded murder, CBI tells court". *Press Trust of India*.. பார்த்த நாள்: 20 March 2012.
5. ↑  "Pathribal fake killing: Army to finally try its men". 29 June 2012. .
6. ↑  "Indian Army closes the case of 2000 Pathribal Shootings". *IANS* (Biharprabha News).. பார்த்த நாள்: 23 January 2014.
7. ↑   தின தந்தி பார்த்த நாள் 23.01.2014
*Glycyrrhiza glabra*
**அதிமதுரம்** (About this soundஒலிப்பு (உதவி·தகவல்)) (*liquorice*) ஒரு மருத்துவ மூலிகை. அதிமதுரத்தின் மருத்துவ குணங்கள் அனைத்தும், உலகத்தின் எல்லா மருத்துவ முறைகளிலும் பயன்படுத்தப்படுகிறது.

பெயர்கள்
--------

அதிமதுரத்துக்கு அதிங்கம், மதுகம், அட்டி ஆகிய வேறுபெயர்கள் உண்டு. இனிப்புச் சுவை அதிகம் இருப்பதால், ‘அதிமதுரம்’, ‘மது’கம் போன்ற பெயர்களும் உண்டு இதற்கு! ‘இனிப்பு வேர்’ என்பதைக் குறிக்கும் விதமாக, ‘லிகோரைஸ்’ (Liquorice) எனும் பெயர் இதன் வேருக்கு உண்டு.

மருத்துவப் பயன்பாடுகள்
----------------------

இனிப்புச் சுவையும் குளிர்ச்சித் தன்மையும் இதன் அடையாளம்.[] கண் நோய்கள், எலும்பு நோய்கள், மஞ்சள் காமாலை, இருமல், சளி, தலைவலி, புண் போன்றவற்றைக் குணப்படுத்தக்கூடியது அதிமதுர வேர்[]. காக்கை வலிப்பு, மூக்கில் ரத்தம் வடிதல், படர்தாமரை, விக்கல், அசதி, தாகம் போன்றவற்றையும் கட்டுப்படுத்தும்.[] நரம்புத் தளர்ச்சி போக்கவும், ஆண்மைக் குறைவுப் பிரச்னைக்கும் அதிமதுரம் அருமருந்தாகப் பயன்படும்.[]

குறிப்புகள்
-----------

1. 1 2  "Glycyrrhiza glabra information from NPGS/GRIN". www.ars-grin.gov.. பார்த்த நாள்: 1 ஆகத்து 2010.
2. ↑  டாக்டர் வி.விக்ரம் குமார் (10 நவம்பர் 2018). "அதிமதுரம் எனும் அருமருந்து". *கட்டுரை* (இந்து தமிழ்).. பார்த்த நாள்: 11 நவம்பர் 2018.

வெளியிணைப்புகள்
---------------

விக்கிமீடியா பொதுவகத்தில்,  
 ***Liquorice***   
என்பதின் ஊடகங்கள் உள்ளன. 

* National Institute of Health - Medline
* PDRhealth.com - Profile of Deglycyrrhizinated Licorice (DGL)
* Chemical & Engineering News article on Licorice
* Non-profit site on the health aspects of licorice/liquorice
**இராதிகா சிற்சபையீசன்** (*Rathika Sitsabaiesan*, பிறப்பு: 23 திசம்பர் 1981) கனடாவின் அரசியல்வாதியும், முன்னாள் நாடாளுமன்ற உறுப்பினரும் ஆவார். கனடா நாடாளுமன்றத்திற்குத் தெரிவான முதலாவது தமிழர் இவராவார்.

இவர் 2011, மே 2 இல் நடந்த தேர்தலில் ஸ்கார்பரோ-ரூச் ரிவர் என்ற தொகுதியில் புதிய சனநாயகக் கட்சியின் சார்பில் போட்டியிட்டு வெற்றி பெற்றார். 2015 தேர்தலில் இவர் மீண்டும் போட்டியிட்டு தோல்வியடைந்தார்.

வாழ்க்கைச் சுருக்கம்
--------------------

இலங்கை, யாழ்ப்பாணத்தில் பிறந்த ராதிகா 5வது அகவையில் கனடாவுக்குக் குடி பெயர்ந்தார். டொராண்டோ பல்கலைக்கழகத்தில் இரண்டு ஆண்டுகள் பட்டப் படிப்பை மேற்கொண்டு, பின்னர் கார்ல்ட்டன் பல்கலைக்கழகத்தில் தொடந்து கல்வி கற்று வர்த்தகவியலில் இளமாணிப் பட்டம் பெற்றார். தொடர்ந்து குயின்ஸ் பல்கலைக்கழகத்தில் முதுமாணிப் பட்டத்தையும் பெற்றார்.

### தமிழ் கல்வி

ஐந்து அகவையில் கனடா வந்த ராதிகா இங்கு வழங்கப்படும் தமிழ் வகுப்புகளுக்குச் சென்றார். இவர் பேருந்து எடுத்துச் சென்று ஆர்வத்துடன் தமிழ் கற்றார். இவரது தந்தையார் கத்தோலிக்க கல்வித் திணைக்களத்துடன் இணைந்து மிசசாகாவில் முதலில் தமிழ் வகுப்புக்களைத் தொடங்கினார் என்பதும் இங்கு குறிப்பிடத்தக்கது. இவர் ரொறொன்ரோ பல்கலைக்கழகத் தமிழ் மாணவர் ஒன்றியத்தின் தலைவராகவும் செயற்பட்டார்.

அரசியலில்
---------

இராதிகா புதிய சனநாயகக் கட்சியில் 2004 ஆம் ஆண்டில் இணைந்தார். எட் புரோட்பெண்ட்டுக்கு ஆதர்வாக அவர் பரப்புரை செய்தார். அன்றில் இருந்து அக்கட்சியின் பல செயற்பாடுகளில் தீவிரமாகப் பங்குபற்றி வருகிறார். பதவி ஏற்பு விழா உரை.

ரொரோண்டோ பெரும்பாகத்தில் இடம்பெற்ற நடுவண் அரசுத் தேர்தலில் ஸ்கார்பரோ ரூச் ரிவர் தொகுதியில் முதற்தடவையாக புதிய சனநாயகக் கட்சியின் சார்பில் போட்டியிட்டு 18,856 வாக்குகளைப் பெற்று வெற்றி பெற்றார். 2008 இல் இடம்பெற்ற தேர்தலில் இக்கட்சி 4,900 வாக்குக்களை மாத்திரமே பெற்றிருந்தது.

மேற்கோள்கள்
-----------

1. 1 2  "Canada’s Tamil MP wants probe on alleged war crimes". டெய்லிமிரர். 2011-05-10.. பார்த்த நாள்: 2011-05-20.
2. 1 2  "About Rathika Sitsabaiesan".. பார்த்த நாள்: 2011-05-03.
3. ↑  Scarborough-Rouge River runs orange
4. ↑  "About Rathika Sitsabaiesan". .
5. ↑  Interview with Rathika Sitsabaiesan
6. ↑  Rathika first Lankan-born MP elected in Canada பரணிடப்பட்டது 2011-05-07 at the வந்தவழி இயந்திரம், லங்காரிப்போர்ட்டர், மே 2, 2011
7. ↑

வெளி இணைப்புகள்
---------------

* கனடா நாடாளுமன்ற தேர்தலில் தமிழ்ப் பெண் வெற்றி பரணிடப்பட்டது 2011-07-24 at the வந்தவழி இயந்திரம் (தமிழில்)
* Canada's first Tamil MP looks forward to challenge - (ஆங்கில மொழியில்)
* Youthful confidence wins the day in engaged riding of Scarborough-Rouge River - (ஆங்கில மொழியில்)
* வட அமிரிக்கத் தமிழ்ச்சங்கப் பேரவை 2011 பேச்சு  - (தமிழில்)
* இராதிகா யூடியூப் பக்கம்
**கிரிசா ஒசநகரா நாகராஜெகவுடா**  (*Girisha Hosanagara Nagarajegowda*, மாற்று ஒலிப்பெயர்ப்பு: கிரிஷா ஹொசநகரா நாகராஜெகவுடா, கன்னடம்:ಗಿರೀಶ ಹೊಸನಗರ ನಾಗರಾಜೇಗೌಡ, பிறப்பு 26 சனவரி 1988), இந்தியாவைச் சேர்ந்த மாற்றுத் திறனாளர் ஒலிம்பிக்கில் உயரம் தாண்டும் விளையாட்டு வீரர் ஆவார். 2012 மாற்றுத் திறனாளர் ஒலிம்பிக் விளையாட்டுக்களில் ஆடவர் உயரம் தாண்டுதலில் இறுதிப்போட்டியில் 1.74மீ உயரம் தாண்டி வெள்ளிப் பதக்கம் வென்றார். இந்நிகழ்வில் பதக்கம் ஒன்றை வென்ற முதல் இந்தியர் இவரே ஆவார்.
இவருக்கு பெங்களூரைச் சேர்ந்த "சமர்த்தனம்", என்ற அரசுசாரா அமைப்பு ஆதரவளித்து வருகிறது. இந்திய அரசும் ஆதரவு அளித்துள்ளது.
நாகராஜெகவுடா மாற்றுத் திறனாளர் ஒலிம்பிக் விளையாட்டுக்களில் இந்தியாவின் ஒன்பதாவது பதக்கம் பெற்ற வீரராகவும்  இந்த விளையாட்டுக்களில் வெள்ளிப் பதக்கம் பெற்ற மூன்றாவது வீரராகவும் விளங்குகிறார்.

மேற்கோள்கள்
-----------

1. ↑  "Girisha Hosanagara Nagarajegowda bags first Paralympic medal for India". *தி எகனாமிக் டைம்ஸ்* (The Times Group). 4 September 2012.. பார்த்த நாள்: 4 September 2012.
2. ↑  "Girisha bags first Paralympic medal for India". *தி டைம்ஸ் ஆஃப் இந்தியா*. September 4, 2012.. பார்த்த நாள்: 4 September 2012.
3. ↑  "காப்பகப்படுத்தப்பட்ட நகல்". .
4. ↑

வெளி இணைப்புகள்
---------------

* Girisha Hosanagara Nagarajegowda profile page at london2012.com
**நளினி நெட்டோ** என்பவர் ஓய்வு பெற்ற இந்திய ஆட்சி பணியாளர் ஆவார். இவர் கேரள மாநில தலைமை செயலாளராகப் பணியாற்றினார். தலைமைச் செயலாளராக வருவதற்கு முன்பு, தலைமைத் தேர்தல் அதிகாரி மற்றும் உள்துறைச் செயலர் ஆகிய பதவிகளில் இருந்தார். 2000ஆம் ஆண்டு இவர் போக்குவரத்துச் செயலாளராக இருந்தபோது, கேரள போக்குவரத்துத் துறை அமைச்சர் நீலலோகிததாசன் நாடார் மீது வழக்குப் பதிவு செய்து செய்திகளில் இடம்பிடித்திருந்தார்.

தனிப்பட்ட வாழ்க்கை
------------------

நளினி நெட்டோ 1957 ஆம் ஆண்டு கேரளத்தின் திருவனந்தபுரத்தில் பேராசிரியர் டி. எஸ் ராமகிருஷ்ணனுக்கும், சந்திரா ராமகிருஷ்ணனுக்கும் மகளாகப் பிறந்தார். நளினியின் சகோதரர் மோகன் இந்திய வருவாய்த்துறை அதிகாரி ஆவார். இவரது கணவர் கேரளாவில் இ.கா.ப அதிகாரியாக பணியாற்றி ஓய்வு பெற்றவர். இவரது உறவினர் கிரிஜா வைத்தியநாதன் தமிழக தலைமைச் செயலாளராக இருந்தார்.

நளினி கேரளா பல்கலைக்கழகத்தில் இளங்கலை பட்டம் மற்றும் வேதியியலில் முதுகலைப் பட்டம் பெற்றுள்ளார்.

பணி
---

நளினி தனது வாழ்க்கையில், 1981 முதல், சுற்றுலாத்துறை செயலாளர், நீர்ப்பாசன செயலாளர், திருவனந்தபுரம் மாவட்ட ஆட்சியர் என மாநிலத்தின் முக்கியப் பதவிகளை வகித்துள்ளார். பின்னர், தலைமைத் தேர்தல் அதிகாரி (CEO) பதவியை வகித்த முதல் பெண்மணி என்ற பெருமையை நளினி பெற்றார். தலைமைத் தேர்தல் அதிகாரியாக பணியாற்றினார். 2014-ம் ஆண்டு கூடுதல் தலைமைச் செயலாளராக நளினி உயர்ந்தார். இவர் ஏப்ரல் 2017 இல் தலைமைச் செயலாளராக பணியாற்றினார். 2017 இல் ஓய்வு பெற்றார். ஓய்வுக்குப் பிறகு, கேரள முதல்வர் பினராயி விஜயனின் முதன்மைச் செயலாளராக நியமிக்கப்பட்டார். தனிப்பட்ட காரணங்களுக்காக இவர் மார்ச் 2019 இல் அப்பதவியை விட்டு விலகினார்.

பாலியல் துன்புறுத்தல் வழக்கு
----------------------------

1999 ஆம் ஆண்டு, அப்போது போக்குவரத்துச் செயலாளராக இருந்த நளினி, கேரள போக்குவரத்து அமைச்சர் நீலலோஹிததாசன் நாடார் மூலம் தான்  பாலியல் துன்புறுத்தலுக்கு ஆளானதாக குற்றம்சாட்டினார். இந்த வழக்கில் பின்னர் நாடார் விடுவிக்கப்பட்டாலும், அரசியல்வாதிக்கு எதிரான வழக்கைத் தொடர்ந்ததன் மூலம் ஐஏஎஸ் அதிகாரி ஒரு வலுவான செய்தியைத் தந்தார். சட்டப் பேராசிரியராக இருந்து ஓய்வுபெற்ற உளவுத்துறை அதிகாரியாக இருந்து டி. பி. சுந்தரராஜன் இவருக்குகாக வழக்கு தொடர்ந்தவர். இந்த நிகழ்விற்கு முன்பு வன அதிகாரி பிரகிருதி ஸ்ரீவஸ்தவா தாக்கல் செய்த இதே போன்ற வழக்கிற்காக நாடார் தண்டிக்கப்பட்டார்.

மேற்கோள்கள்
-----------

1. ↑  "Battle Of The Atoms". *outlookindia.com/*. .
2. ↑  "Archived copy". .
3. ↑  "Now, Two Cousins, Nalini And Girija, Head The Bureaucracy Of Kerala And Tamil Nadu". *outlookindia.com/*. .
4. ↑  Staff Reporter (2019-03-12). "Nalini Netto quits as CM's Principal Secretary" (in en-IN). *The Hindu*. .
5. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
6. ↑  "The Telegraph - Calcutta : Nation". .
**மித்தி அணை** (*Mitti Dam*) என்பது இந்தியாவின் குசராத்தின் கச்சு மாவட்டத்தில் உள்ள அப்தாசா வட்டத்தில் மித்தி ஆற்றின் மீது கட்டப்பட்ட பைஞ்சுதை மற்றும் மண் அணையாகும். மித்தி ஆறு ஒரு இடைப்பட்ட நீரோடை ஆகும். இது 468.78 சதுர கிலோமீட்டர்கள் (115,840 ஏக்கர்கள்) நீர்ப்பிடிப்பு பகுதியைக் கொண்டுள்ளது. இந்த அணை திராம்பாவ் கிராமத்திற்கு அருகில் அமைந்துள்ளது. 1983 ஆண்டு இந்த அணைக் கட்டி முடிக்கப்பட்டது. அணையின் நீளம் 4405 மீட்டர் ஆகும். இதன் மொத்த கொள்ளளவு 17.40 மில்லியன் கன மீட்டர் ஆகும். அணையில் 14.72 மில்லியன் கன மீட்டர் நீரைத் தேக்க இயலும்.

மேற்கோள்கள்
-----------

1. ↑  *Lakhpat, India, Sheet NF 42-2* (topographic map, scale 1:250,000), Series U-502, United States Army Map Service, July 1956
2. 1 2  "Mitti D02052". India-WRIS (Water Resources Information System of India) இம் மூலத்தில் இருந்து 5 June 2013 அன்று. பரணிடப்பட்டது.. .
3. ↑

மேலும் படிக்க
-------------

* National Institute of Hydrology (India) (1994). *Dam Break Study of Mitti Dam*. Roorkee, Uttarakhand, India: National Institute of Hydrology. இணையக் கணினி நூலக மையம்:663571248.
**கரமனை ஜனார்தனன் நாயர்** (Karamana Janardanan Nair) (25 சூலை 1936 – 24 ஏப்ரல் 2000) 1980கள் -1990களில் மலையாள திரைப்பட நடிகர்களில் மிகவும் பிரபலமான ஒருவராக இருந்தார். குறிப்பாக அடூர் கோபாலகிருஷ்ணனின் எலிப்பத்தயம் (1981) திரைப்படத்தில் கதாநாயகனின் பாத்திரத்திற்காக இவர் பரந்த பாராட்டைப் பெற்றார். 1988ஆம் ஆண்டில் வெளியான மம்மூட்டியின் நடிப்பில் கே.ஜி. ஜார்ஜ் இயக்கிய மட்டோரல் படத்தில் இவர் முக்கிய கதாபாத்திரத்தில் நடித்திருந்தார். இவரது கடைசி பாத்திரம் எஃப்.ஐ.ஆர் (1999) திரைப்படத்தில் திருத்தந்தை பவுலாசாக நடித்தார். இப்படம் வெளியான ஒரு வருடம் கழித்து இறந்தார்.

சொந்த வாழ்க்கை
--------------

இவர் கரமனை குஞ்ஞுவீட்டில் ராமசாமி ஐயருக்கும், பார்கவியம்மாவிற்கும் 1936 சூலை 27 அன்று பிறந்தார். அவர் முதன்மைக் கல்வியை சலாய் அரசு மாதிரி ஆண்கள் உயர்நிலைப் பள்ளியில் பெற்றார். இளங்கலை பட்டம் பெற்ற பிறகு , திருவனந்தபுரம் அரசு சட்டக் கல்லூரியில் சட்டப் பட்டமும் பெற்றார். பின்னர், திருவனந்தபுரம் பல்கலைக்கழக கல்லூரியில் வரலாற்றில் முதுகலைப் பட்டமும் பெற்றார். கல்லூரியில் படித்தபோது மாணவர் கூட்டமைப்பின் தீவிர உறுப்பினராக இருந்தார். இவர் பட்டம் , [[அனைத்திந்திய வானொலியின் பணியாளர் வருங்கால வைப்பு நிதி அமைப்பில் பணியாற்றினார். திருவனந்தபுரம் நாடகக் கழகங்களில் தீவிர உறுப்பினராக இருந்தார். இவர் 1962 இல் தேசிய நாடகப் பள்ளியில் படிக்கச் சென்றார்.

இவர் ஜெயா என்பவரை மணந்தார். இந்த தம்பதியருக்கு சுனில், சுதீர், சுஜய் என்ற மூன்று மகன்கள் உள்ளனர். இவரது மகன் சுதீர் கரமனையும் ஒரு நடிகராவார்.

இறப்பு
------

நீண்டகால நீரிழிவு நோயால் பாதிக்கப்பட்ட இவர் ஏப்ரல் 24, 2000 அன்று 64 வயதில் இறந்தார்.

மேற்கோள்கள்
-----------

1. ↑  "Archived copy". .
2. ↑  "காப்பகப்படுத்தப்பட்ட நகல்". .
3. ↑
4. ↑  "It's a small world. -- Britannica Online Encyclopedia". .
5. ↑  "காப்பகப்படுத்தப்பட்ட நகல்". .
6. ↑  "My father is my favourite actor - Sudhir Karamana". .

வெளி இணைப்புகள்
---------------

* ஐ.எம்.டி.பி இணையத்தளத்தில் கரமனை ஜனார்தனன் நாயர்
* Karamana Janardhanan Nair at MSI

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* France
* BnF data

 |
**ஜெய் சிங் (Jai Singh of Mewar)**  (5 டிசம்பர் 1653 - 23 செப்டம்பர் 1698), 1680 முதல் 1698 வரை ஆட்சி செய்த மேவார் இராச்சியத்தின் மகாராணா ஆவார். இவர் முதலாம் <a href="./மகாராணா" rel="mw:WikiLink" data-linkid="194" data-cx="{&amp;quot;adapted&amp;quot;:false,&amp;quot;sourceTitle&amp;quot;:{&amp;quot;title&amp;quot;:&amp;quot;Maharana&amp;quot;,&amp;quot;description&amp;quot;:&amp;quot;Variation on the Indian royal title Rana&amp;quot;,&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q6733284&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetFrom&amp;quot;:&amp;quot;mt&amp;quot;}" class="cx-link" id="mwDw" title="மகாராணா">மகாராணா</a> ராஜ் சிங்கின் மகன். ஜெய் சிங் முகலாய பேரரசர் ஔரங்கசீப்பிற்கு எதிராக தொடர்ச்சியான போர்களை நடத்தினார். 1680-81 இல், இவர் தனது தளபதியான தயாள்தாஸை மால்வாவிற்கு அனுப்பினார். தயாள்தாஸ் தார் மற்றும் மாண்டுவை ஆக்கிரமித்து, அந்த நகரங்களை சூறையாடினார். மேலும், முகலாய இராணுவத்திற்கு எதிராக தொடர்ச்சியான போர்களை நடத்தினார்.  ஜெய் சிங் ஆம்பரின் கச்சவா இளவரசி தயாவதி பாய் (1650-1683) என்பவரை மணந்தார். 1685 இல் ஜெய்சமந்த் என்றும் அழைக்கப்படும் தேபர் ஏரியைக் கட்டினார்.

ஔரங்கசீப் தனது மூன்று மகன்கள் மற்றும் மகாராணாவை விட 5 மடங்கு அதிக எண்ணிக்கையிலான இராணுவத்துடன் நடத்திய கடைசி தாக்குதலில், மகாராணா ஜெய் சிங் தனது குடிமக்களுடன் (கிராம மக்கள் உட்பட) அனைத்து உணவுப் பொருட்களையும் எடுத்துக் கொண்டு நாட்டிலுள்ள கிணறுகளின் தண்ணீரை பாழ்படுத்திவிட்டு பிறகு வெவ்வேறு குகைகளின் கீழ் தஞ்சம் புகுந்தார். ஔரங்கசீப் கிராமங்களைத் தாக்கியபோது, அவர் கொள்ளையடிக்க எதுவும் இருக்கவில்லை.

சான்றுகள்
---------

1. ↑  "Udaipur". .
2. ↑  Sen, Sailendra. *A Textbook of Medieval Indian History*. பக். 183.
தாமரைக் குளம் பகுதி

  

**கருட விஷ்ணு காஞ்சனப் பண்பாட்டுப் பூங்கா** ('*Garuda Wisnu Kencana Cultural Park**) (இந்தோனேசிய மொழி:** *Taman Budaya Garuda Wisnu Kencana* **or** GWK*)', இந்தோனேசியாவின் பாலித் தீவில் பதுங் அருகே 60 ஹெக்டேர் பரப்பளவில் அமைந்த பண்பாட்டுப் பூங்காவாகும். இப்பூங்காவில் 23 மீட்டர் உயரத்தில் கருட வாகனத்தில் அமர்ந்த விஷ்ணு சிலை உள்ளது. இங்குள்ள தாமரைக் குளம், புனித நீர் குழாய்களுடன் உள்ளது.

கருட விஷ்ணு சிற்பம்
-------------------

கருட விஷ்ணு சிற்பம் 75 m (246 அடி) உயரம், 65 m (213 அடி) அகலத்துடன் கூடியது.21 அடுக்களுடன் கூடிய கருட விஷ்ணு சிற்பம் 4000 டன் எடையும், அடித்தளத்துடன் 121 m (397 அடி) உயரம் கொண்டது. 

இந்த சிலை செம்பு மற்றும் பித்தளை தகடுகளால் ஆனது. இதன் உட்கட்டமைப்பு துருப்பிடிக்காத எஃகு சட்டகம் மற்றும் சிமிண்ட், கற்கள் மற்றும் மணல் கலவைகளைக் கொண்ட தூண் நெடுவரிசை தூண்களால் ஆனது. இச்சிற்பத்தின் வெளியுறை 22,000 m2 (240,000 sq ft) பரப்பளவைக் கொண்டுள்ளது. விஷ்ணுவின் கிரீடம் தங்க முலாம் பூசப்பட்டுள்ளது. இந்த நினைவுச்சின்னம் 31 சூலை 2018 அன்று கட்டி முடிக்கப்பட்டது மற்றும் 22 செப்டம்பர் 2018 அன்று இந்தோனேசிய அதிபர் ஜோக்கோ விடோடோ திறந்து வைத்தார்.

மேற்கோள்கள்
-----------

1. ↑  "Nuarta ‘resurrects’ tallest Wisnu statue". July 24, 2013. .
2. ↑  "Success at last for Bali’s tallest monument". August 18, 2013. .
3. ↑  "Meet the Designer of Garuda Wisnu Kencana : Nyoman Nuarta - NOW! Bali". 1 September 2018. .
4. ↑  "Jokowi resmikan patunng GWK terwujud setelah 28 Tahun". *Kompas*. .
**வாட்ஸ் அப்** (*WhatsApp*) என்பது நுண்ணறி அலைபேசிகளில் இயங்கும் உடைமை உரிமையுள்ள (proprietary) ஒரு செய்தி பரிமாற்றி செயலி ஆகும். தமிழில் "பகிரி" அல்லது **புலனம்** அல்லது **கட்செவி அஞ்சல்** "என்றும் அறியப்படுகிறது. ஆன்ட்ராய்டு, ஆப்பிள், விண்டோஸ் மொபைல், நோக்கியாவின் சிம்பியன், பிளாக்பெரி போன்ற பல்வேறு அலைபேசி இயங்குதளங்களிலும் இயங்கும். 2009-ம் ஆண்டு பிரையன் ஆக்டன் (Brian Acton), ஜேன் கோம் (Jan Koum) ஆகியோரால் நிறுவப்பட்ட வாட்ஸ்ஆப் நிறுவனத்தால் வெறும் 55 பணியாளர்களை மட்டுமே கொண்டு இச்செயலி உருவாக்கப்பட்டது. இவர்கள் இருவரும் யாஹூ நிறுவனத்தில் பணியாற்றியவர்கள் என்பது குறிப்பிடத்தக்கது. இச்செயலி நிகழ்நேரத்தில் இணையத்தின் உதவியுடன் தகவலை வாட்ஸ்ஆப் பயன்படுத்தும் மற்றொரு ஒரு தனி நபருடனோ அல்லது ஒரு குழுவுடனோ பகிர்ந்துகொள்ள உதவுகிறது. எழுத்துகளாலான உரை செய்திகள் மட்டுமின்றி படம், நிகழ்படம், ஒலிக்கோப்புகள் மற்றும் பயனரின் இருப்பிடத்தையும் இச்செயலியின் மூலம் பகிர்ந்துகொள்ளலாம்.

2015ஆம் ஆண்டின் செப்டம்பர் மாதத்தின்போது, இதை 900 மில்லியன் (90 கோடி) மக்கள் பயன்படுத்தியிருந்தனர்.

வாட்ஸ் அப் நிறுவனத்தை பேஸ்புக் நிறுவனத்தினர் 19.3 பில்லியன் அமெரிக்க டாலர் விலை கொடுத்து கையகப்படுத்தினர்.

மேற்கோள்கள்
-----------

1. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
2. ↑  "WhatsApp Voice Calling". April 4, 2015. .
3. ↑  Guynn, Jessica. "Facebook's WhatsApp hits 900 million users, aims for 1 billion" (in en-US). .
4. ↑  Albergotti, Reed; MacMillan, Douglas; Rusli, Evelyn M. (February 20, 2014). "Facebook's $18 Billion Deal Sets High Bar". *The Wall Street Journal*: pp. A1, A6.
5. ↑  (February 19, 2014). "Facebook to Acquire WhatsApp". செய்திக் குறிப்பு.

வெளி இணைப்புகள்
---------------

1. WhatsApp முகப்பு
சத்யதேவ் பிரசாத் 2018ஆம் ஆண்டு குடியரசுத் தலைவர் ராம் நாத் கோவிந்திடம் இருந்து தியான் சந்த் விருதைப் பெறுகிறார்.
**சத்யதேவ் பிரசாத்** (*Satyadev Prasad*)(பிறப்பு 19 செப்டம்பர் 1979) இந்தியாவைச் சேர்ந்த தடகள வீரர் ஆவார். இவர் வில்வித்தை போட்டியில் கலந்துகொள்கிறார்.

பிரசாத் 2004 கோடைக்கால ஒலிம்பிக்கில் ஆண்கள் தனிநபர் வில்வித்தையில் போட்டியிட்டார். இவர் தனது முதல் போட்டியில் வெற்றி பெற்று 32வது சுற்றுக்கு முன்னேறினார். இரண்டாவது சுற்று வெளியேறுப் போட்டியில் வெற்றி பெற்று 16வது சுற்றுக்கு முன்னேறினார். மூன்றாவது ஆட்டத்தில் பிரசாத் வீழ்ச்சியடைந்தார். ஏனெனில் இவர் கடைசி சுற்று வரை சென்ற பரபரப்பான ஆட்டத்தில் தரவரிசையில் முதலாவது இடத்தில் உள்ள தென் கொரியா வீரர் இம் டோங்-ஹியூனிடம் தோற்றார். பிரசாத் ஒட்டுமொத்தமாக 10வது இடம் பிடித்தார். பிரசாத் வில்வித்தையில் 2018-தயான்சந்த் விருதைப் பெற்றார். மேலும் இவர் 25 செப்டம்பர் 2018 அன்று விருதைப் பெறுவார்.

பிரசாத் 2004 கோடைக்கால ஒலிம்பிக்கில் 11வது இடம் பெற்ற இந்திய ஆண்கள் வில்வித்தை அணியிலும் உறுப்பினராக இருந்தார். மலேசியாவில் நடைபெற்ற ஆசிய அணி வாகையாளர் போட்டியில் வெண்கலப் பதக்கம் வென்றார். உரோம் உலக வாகையாளர் போட்டி 1999, பெய்ஜிங் உலக வாகையாளர் போட்டி 2001 மற்றும் நியூயார்க் உலக வாகையாளர் போட்டி 2003 ஆகியவற்றில் பங்கேற்றார். தாத்ரியில் உள்ள நொய்டா உடற்கல்வி கல்லூரியில் தனது பட்டப்படிப்பு மற்றும் முதுகலை படிப்பினை விளையாட்டுக் கல்வியில் முடித்துள்ளார்.

தனிப்பட்ட வாழ்க்கை
------------------

சத்யதேவ் பிரசாத் இந்தியாவின் உத்தரப்பிரதேசத்தில் உள்ள ஆசம்கர் மாநிலத்தில் உள்ள நிஜாமாபாத் நகரில் பிறந்தார். இவர் சிறு வயதிலேயே வில்வித்தை விளையாட்டை விளையாடத் தொடங்கினார். புகழ்பெற்ற வில்லாளியான லிம்பா ராமின் வெற்றியால் ஈர்க்கப்பட்ட இவர், விளையாட்டில் உயரக் கடுமையாகப் பாடுபட்டார்.

மேற்கோள்கள்
-----------

1. ↑ . 9 August 2004.
2. ↑  "Satyadev Prasad". sports-reference.com. 18 April 2020 அன்று மூலம் பரணிடப்பட்டது. 6 February 2010 அன்று பார்க்கப்பட்டது.
3. ↑  "Olympian archer Satyadev Prasad will receive dhyan chand award". *live hindustan*. 20 September 2018. .

வெளி இணைப்புகள்
---------------

* இந்திய வில்லாளர்கள் அனைத்து தற்செயல்களுக்கும் தயாராக உள்ளனர்
*
**உலூனா 11 (ஈ - 6LF தொடர்)** *(Luna 11 (E-6LF series))* என்பது சோவியத் ஒன்றியத்தின் லூனா திட்டத்தின் ஆளில்லா விண்வெளி பயணமாகும். இது **உலூனிக் 11** என்றும் அழைக்கப்பட்டது. உலூனா 11 புவியைச் சுற்றி வரும் மேடையில் இருந்து நிலாவை நோக்கி ஏவப்பட்டு 1966 ஆகத்து 27 அன்று நிலா வட்டணையில் நுழைந்தது.

கண்ணோட்டம்
----------

பணியின் நோக்கங்களாக பின்வரும் ஆய்வுகள் அடங்கும்.

* நிலாவின் வேதியியல் உட்கூறைத் தீர்மானிக்க நிலா காமா மற்றும் எக்சுக்கதிர் உமிழ்வுகள்
* நிலா ஈர்ப்பு பிறழ்வுகள
* நிலாவுக்கு அருகில் உள்ள விண்கல் பாய்வோடைகளின் செறிவு
* நிலாவுக்கு அருகில் உள்ள வன் துகள் கதிர்வீச்சின் செறிவு.

அக்டோபர் 1,1966 அன்று மின்கலங்கள் செயலிழப்பதற்கு முன்பு 137 வானொலி தொடர்புகளும் நிலாவின் 277 வட்டணைகளும் நிறைவடைந்தன.

இரண்டாம் தலைமுறை உலூனா விண்கலத்தின் இந்தத் துணைக்குழுவான E - 6LF நிலா வட்டணையில் இருந்து நிலா மேற்பரப்பின் முதல் புகைப்படங்களை எடுக்க வடிவமைக்கப்பட்டுள்ளது. இரண்டாம் நோக்கம் நிலாப் பொருண்மைச் செறிவுகள் பற்றிய தரவுகளைப் பெறுவதாகும் , இது முதன்முதலில் உலூனா 10 ஆல் கண்டறியப்பட்டது. யே - 6 கலத்தைப் பயன்படுத்தி அறிவியல் கருவிகளின் தொகுப்பு (மேலும் சோண்டு 3 இல் பயன்படுத்தப்பட்டதைப் போன்ற ஒரு படிமமாக்க அமைப்பு) மென்மையான தரையிறங்கும் விமானங்களில் பயன்படுத்தப்படும் சிறிய இறங்குகலத்துக்குப் பதிலாக மாற்றப்பட்டது. புகைப்படங்களின் பிரிதிறன் 15 முதல் 20 மீட்டர் ஆகும். சூரியக் கதிர்வீச்சு காரணமாக படத்திற்கு ஏற்படும் ஏற்படும் சிக்கல்களைக் குறைக்க , நிலா வட்டணையின் முதல் 24 மணி நேரத்திற்குள் அனைத்து புகைப்படங்களையும் எடுக்க திட்டமிடப்பட்டது. எதிர்கால நிலா ஊர்திக்கான செய்முறையாக வெற்றிடத்தில் பல்லிணைமாற்றச் செயல்திறனை ஆயும் ஒரு தொழில்நுட்பச் செய்முறையும் இதில் அடங்கும்.

1966 ஆகத்து 27 அன்று 21:49 கிரீன்விச் மணிக்கு அமெரிக்க நிலாவட்டணையில் நுழைந்த இரண்டு வாரங்களுக்குப் பிறகு உலூனா 11 ஏவப்பட்டது. வட்டணை அளவுருக்கள் 160 x 1193 கிலோமீட்டர்கள் ஆகும். பயணத்தின் போது , தொலைக்காட்சி ஒளிப்படக் கருவி பயன்படுத்தக்கூடிய படங்களைத் திருப்பித் தரத் தவறிவிட்டது , ஏனெனில், ஒரு அயற் பொருள் திசைவைப்புக் கட்டுப்பாட்டு பொறிகளில் ஒரு கூம்புகுழலில் அடைத்ததால் விண்கலம் நிலா மேற்பரப்பை அடையும் சரியான திசைவைப்பை வைக்க முடியாமல் போனது. மின்சாரம் தீர்ந்த பின்னர், 1966 அக்டோபர் 1 அன்று பணி முறையாக முடிவடைவதற்கு முன்பு வரை மற்ற கருவிகள் தவறு இல்லாமல் செயல்பட்டன.

மேற்கோள்கள்
-----------

1. 1 2  Siddiqi, Asif (2018). *Beyond Earth: A Chronicle of Deep Space Exploration, 1958–2016* (second ). NASA History Program Office. .
2. ↑  "NASA - NSSDCA - Spacecraft - Trajectory Details". *nssdc.gsfc.nasa.gov*. 2018-05-02 அன்று பார்க்கப்பட்டது.

வெளி இணைப்புகள்
---------------

* ஜார்யா - உலூனா திட்டக் காலநிரல்
**அன்னை மரிய லூயிஸ் டி மீஸ்டர்** (Marie Louise De Meester) ( 8 ஏப்ரல் 1857 - 10 அக்டோபர 1928) என்பவர் பிரித்தானிய இந்தியாவின் முளகுமூடுவில் ஜ.சி.எம் என்ற "மரியாயின் மாசற்ற இருதய வேத போதக அருட்சகோதரிகள்" சபையை நிறுவியவர் ஆவார். இவர் நிறுவிய சமையானது கல்வி மருத்துவம் மற்றும் சமுகப்பணிகள் வழியாக மக்களுக்கு சேவைபுரிந்துவருகிறது.

முன்வாழ்கை
----------

இவர் பெல்ஜியம் நாடட்டிலுள்ள ருசலார் என்ற இடத்தில் 1857 ஏப்ரல் 8இல் பிறந்தார். ஆசிரியராக பணி புரிந்த இவர், அகஸ்டீனியன் சபையில் சேர்ந்து துறவற வாழ்வை மேற்கொண்டார். அக்காலகட்டத்தில் பிரித்தானிய இந்தியாவின் தென்பகுதியான திருவாங்கூரில் உள்ள முளகுமூடு என்ற ஊரில் மிகுதியான அனாதைகள் மிசனரிகளால் பராமரிக்கப்பட்டு வந்தனர். அவர்களை கவனித்து வந்த ஓ.சி.டி குருவானவர் பெல்ஜியம் நாட்டு செயின்ட் அகஸ்டீனியன் சபைக்கு ஒரு கடிதம் எழுதி கைவிடப்பட்டவர்களை கவனிக்க இரண்டு பேரை அனுப்ப கேட்டிருந்தார். அந்த விவரத்தை அறிந்த சகோதரி மரிய லுாயிஸ் டி மீஸ்டர் தன்னுடைய சம்மதத்தை தெரிவித்து அவருடன் நவ கன்னியாகிய ஊர்சலாவும் அனுப்பப்பட்டனர். கடினமான கடல் வழி பயணம் மேற்கொண்டு இருவரும் கன்னியாகுமரி மாவட்டத்திலுள்ள முளகுமூடு ஊருக்கு வந்து சேர்ந்தனர்.

பணிகள்
------

அங்கு கைவிடப்பட்ட குழந்தைகளுக்கும் பெண்களுக்கும் இல்லத்தின் பொறுப்பை ஏற்றார். ஏழை பெண்களின் வாழ்வாதரத்துக்காக கைத்தொழில் கற்று தந்தார். அதில் திறமை வாய்ந்த பெண்களுக்கு கல்வி கற்றுக் கொடுத்து, அவர்களை குழந்தைகளுக்கு ஆசிரியராகும் வாய்ப்பைக் கொடுத்தார். பிற்காலத்தில் இதற்கு அரசு உதவி வழங்கி அங்கீகரித்தது. இது தற்போது குழந்தை இயேசு ஆசிரியர் பயிற்சி பள்ளியாக இயங்கி வருகிறது.

அக்காலகட்டத்தில் ஏழை பெண்கள் வாழ்வாதாரத்திற்காக துவங்கப்பட்ட தையல் வகுப்பாதனது தற்போது குழந்தை இயேசு தையல் பயிற்சி பள்ளியாக விளங்குகிறது. பின் அங்கிருந்து ஏழை கிராமப்புற மாணவர்களுக்கு கல்வி கற்பிப்பதற்காக பள்ளியாடி, குலசேகரம், வெள்ளியாவிளை, ஆசாரிப்பள்ளம், ரீத்தாபுரம், நாகர்கோவில், கன்னியாகுமரி ஆகிய இடங்களில் பள்ளிகள் நிறுவப்பட்டன. இந்த பள்ளிகளை அங்கீகரித்த அரசு ஆசிரியர்களுக்கு கற்பிப்பு மானியமும் பள்ளி மானியமும் வழங்கி அருட்சகோதரிகளின் சேவை மனப்பான்மையை அங்கீகரித்தது. இதன் பின் அருட்சகோதரிகள் மற்ற நாடுகளிலும் தங்கள் சேவையை விவிவாக்கம் செய்தனர்.

இவ்வாறு விரிவாக்கம் அடைந்த மரியாயின் மாசற்ற இருதய வேத போதக சபையானது பிலிப்பைன்ஸ், சீனா, அமெரிக்கா, பெல்ஜியம், காங்கோ, பிரேசில், புருண்டி, கேமருன், கரிபியன், குவத்தமாலா, காங்காங், இத்தாலி, மங்கோலியா, தென்ஆப்பிரிக்கா போன்ற நாடுகளில் தனது கல்வி மருத்துவம் மற்றும் சமுகப்பணிகள் வழியாக மக்களுக்கு சேவைபுரிகிறது.

மறைவு
-----

அன்னை மரிய லுாயிஸ் டி மீஸ்டர் 1928 அக்டோபர் 10ஆம் நாள் பெல்ஜியத்தில் உள்ள கெவர்லேயில் காலமானார். அவரால் தொடங்கப்பட்ட பணிகள் இன்னும் பல்வேறு இடங்களில் ஜ.சி.எம் அருட்சகோதரிகளால் நடத்தப்பட்டுவருகிறது.

மேற்கோள்கள்
-----------

1. ↑  "ICM Superior GeneJanuary 2013". *St. Louis School Center*. Archived from the original on 2013-02-22. .
2. ↑  "The Arrival of the ICM Missionaries". *Municipality of Tagudin*. 2004.. பார்த்த நாள்: 6 January 2013.
3. 1 2  "History and Legacy". *Missionary Sisters of the Immaculate Heart of Mary*. 2008. Archived from the original on 14 August 2012.. பார்த்த நாள்: 6 January 2013.
அம்மியும் குழவியும்
அம்மியும் குழவியும்
**அம்மி** என்பது கருங்கல்லினால் செய்யப்பட்ட, மருந்து அல்லது சமையலில் பயன்படும் பொருட்களை அரைப்பதற்கு உதவக்கூடிய, சமதளமாக அமைந்த ஒரு கருவியாகும். அம்மிக் கல்லில் பொருளை இட்டு அரைக்க உருளை வடிவில் **குழவி** என்று அழைக்கப்படும் ஒரு கருங்கல் பயன்படுகின்றது. இந்தக் குழவியை இரு கைகளாலும் பற்றி, உருட்டியும் இடித்தும் இழுத்தும் பொருட்கள் அரைக்கப்படும். இது தொல்பழங்காலத்தில் இருந்து பயன்பாட்டில் இருந்துவரும் ஒரு கற்கருவி ஆகும். அம்மியும் குழவியும் பயன்படப் பயன்பட மழுமழுப்பாகிவிடும், இதனால், பொருட்கள் சரியாக அரைபடாது. எனவே, கல்தச்சர் ஒருவரைக் கொண்டு, உளியால் பொள்ளி நுண்ணிய சிறு சிறு குழிகள் ஆக்குவர் (பொள்ளுதல் = குழி இடுதல்). இதற்கு **அம்மி பொளிதல்** என்று பெயர். அம்மியையும் குழவியையும் இவ்வாறு பொளிதலால் உராய்வு நன்றாக ஏற்பட்டு, பொருட்கள் நன்றாக அரைபடும். தமிழகத்தில், குறிப்பாக இது சிற்றூர்களில், இன்றளவும் பயன்படுத்தப்பட்டு வருகிறது. இது சமையலுக்குத் தேவையான மஞ்சள், சீரகம் உள்ளிட்ட பொருட்களை அரைப்பதற்கு உதவுகிறது.

ஓர் அம்மிக்கல்லின் எடை (குழவிக்கல் நீங்கலாக) ஏறக்குறைய நாற்பது கிலோ இருக்கும்.

தமிழகக் கிராமங்களில் ஊருக்குப் பொதுவான இடத்தில் ஓர் அம்மியும் ஓர் ஆட்டுக்கல்லும் வைக்கப்படும். தேவையானவர்கள் அவற்றைப் பயன்படுத்திக் கொள்ளலாம்.

பிற பயன்பாடுகள்
---------------

* இந்து சமயத் திருமணச் சடங்குகளில் அம்மி மிதிப்பது ஒரு பிற்கால வழக்கமாகும்.

மேலும் பார்க்க
--------------

* ஆட்டுக்கல்
* அம்மி கல்லு

மேற்கோள்கள்
-----------

1. ↑   
[*தொடர்பிழந்த இணைப்பு*]
2. ↑  "Discussion on the Origins of Grinding Tools, Mortar and Pestle". .
3. ↑  Laudan, Rachel (2013). *Cuisine and Empire*. University of California Press. பக். 32. பன்னாட்டுத் தரப்புத்தக எண்:978-0-520-26645-2. .
உடுப்பியின் எட்டு மடங்கள் *(Ashta Mathas of Udupi)* என்பது இந்து சிந்தனையின் துவைதத்தின் முன்னோடியான மத்துவரால் நிறுவப்பட்ட எட்டு மடங்கள் ஆகும். இம்மடங்கள் ஒவ்வொன்றிற்கும், மத்துவர் தனது நேரடி சீடர்களில் ஒருவரை தலைவராக நியமித்தார். 

இவைகள் முதலில் அமைந்த கிராமங்களின் பெயரைக் கொண்டுள்ளன. இன்று, மடங்கள் கோயில் நகரமான உடுப்பியில் அமைந்துள்ளது. துவைதத் தத்துவத்தை பரப்புவதற்கு மடங்கள் ஈடுபட்டு வருகின்றன. இவைகள் புகழ்பெற்ற உடுப்பி கிருட்டிணன் கோயிலை பரியாயம் என்ற முறையான சுழற்சி திட்டத்தின் மூலம் நிர்வகிக்கின்றனர்.

மடங்கள்
-------

* பெஜாவர் மடம்
* பலிமார் மடம்
* அடமாறு மடம்
* புத்திகே மடம்
* சோதே மடம்
* காணியூரு மடம்
* சிறூர் மடம்
* கிட்டிணாபுரம் மடம்

குறிப்புகள்
-----------

* Udupi Ashta Mathas and other Madhva Mathas
* Around the Car Street
* The Festival of Paryaya பரணிடப்பட்டது 2021-03-06 at the வந்தவழி இயந்திரம்

வெளி இணைப்புகள்
---------------

* Sri Puthige Matha
* Sri Pejavara Adhokshaja Matha
* Sri Adamaru Matha பரணிடப்பட்டது 2020-02-14 at the வந்தவழி இயந்திரம்
* Sri Palimaru Matha
* Sri Kaniyooru Matha
**சி. வே. சண்முகம்** (*C. V. Shanmugam*) ஓர் தமிழக அரசியல்வாதி ஆவார். இவர் சட்டப்பிரிவில் இளங்கலைப் பட்டம் பெற்றவர். இவருடைய தந்தை வேணுகோபால் வந்தவாசி தொகுதி எம்.பி. யாகவும், ஒருங்கிணைந்த தென்னாற்காடு மாவட்ட அமைப்பாளராகவும் இருந்துள்ளார். இவர் 2011 மற்றும் 2016 சட்டப்பேரவை தேர்தல்களில் விழுப்புரம் தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர். தமிழக அரசின் வணிகவரி மற்றும் பத்திரப் பதிவு மற்றும் சட்டம், நீதிமன்றங்கள், சிறைச்சாலைகள் துறை அமைச்சராக பணியாற்றியுள்ளார். 2016-2021 ஆண்டு வரை சட்டம், நீதிமன்றங்கள் மற்றும் சிறைத்துறை அமைச்சராக பொறுப்பேற்றார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.

நாடாளுமன்ற உறுப்பினர்
---------------------

சி. வே. சண்முகம் 2022ஆம் ஆண்டு சூன் மாதம் நடைபெற இருந்த நாடாளுமன்ற மாநிலங்களவை உறுப்பினருக்கான தேர்தலில் போட்டியின்றி தேர்ந்தெடுக்கப்பட்டார்.

மேற்கோள்கள்
-----------

1. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016.. பார்த்த நாள்: 29 மே 2016.
2. ↑  "தமிழ்நாடு சட்டப்பேரவை உறுப்பினர்கள் 2011". தமிழக அரசு விவர தொகுப்பு அகராதி. .
3. ↑  "தமிழக அமைச்சரவை". தமிழக அரசு. .
4. ↑  Ali, Noorul Ahamed Jahaber (2022-06-03). "திமுக, அதிமுக, காங்கிரஸ் கட்சிகளில் 6 பேர் போட்டியின்றி மாநிலங்களவை உறுப்பினர்களாக தேர்வு" (in ta). .
**சாக்கடை சித்தர்** என்பவர் பழனி மலையின் அடிவாரமான அய்யம்புள்ளி பகுதியில் வாழ்ந்து மறைந்த சித்தராவார். இப்பெயரைக் கொண்டே பல்வேறு சித்தர்கள் அழைக்கப்பட்டுள்ளார்கள். கரூர் மாவட்டம் குளித்தலை நகரிலும் சாக்கடை சித்தர் என்றொருவர் இருந்துள்ளார்.

சாக்கடை சித்தரின் இயற்பெயர் தெரியவில்லை. இவர் வடநாட்டிலிருந்து தனது 55 வயதில் பழநிக்கு வந்தார். பழநிமலையில் முருகன் கோயிலுக்கு செல்லுகின்ற அய்யம்புள்ளி சாலையில் சாக்கடை மேடையின் மீது கூடாரமிட்டு வாழ்ந்தார். சாக்கடை நீரைப் பகுவதையும், அதிலேயே குளிப்பதையும் வழக்கமாகக் கொண்டிருந்தமையால் சாக்கடை சித்தர் என பக்தர்கள் அழைத்தனர்.

யாரிடமும் பேசாமல் இருப்பார். இவரை வழிபட்டால் நல்லது நடக்கும் என உள்ளூர் வெளியூர் பக்தர்கள் பலரும் வணங்கினர். உடல் நலக்குறைவு ஏற்பட்டு தனியார் மருத்துவமைனையில் அனுமதிக்கப்பட்டார். இவர் 2016 ஆண்டு மே 27ம் தேதி வெள்ளிக்கிழமையன்று உடல் நலக்குறைவால் இறந்தார்.

ஊடகங்களில்
----------

தமிழ் தொலைக்காட்சியான வேந்தர் தொலைக்காட்சியில் மூன்றாவது கண் என்ற தொடரின் 35 வது நிகழ்ச்சியில் இவரைப் பற்றிய செய்திகளுடன் நேரில் சென்று கண்ட நிருபரின் அனுபவங்கள் காட்சிப்படுத்தப்பட்டன.

ஆதாரங்கள்
---------

1. 1 2  "பழனியில் சாக்கடை சித்தர் சித்தியானார்".
2. ↑  "குளித்தலையில் "சாக்கடை சித்தர்' மரணம்".
3. 1 2 3 4 5  "பழநி "சாக்கடை சித்தர்' மருத்துவமனையில் அனுமதி".

வெளி இணைப்புகள்
---------------

* மூன்றாவது கண் - சாக்கடை சித்தர்
**சாரங்கதர் தாஸ்** (*Sarangadhar Das*;1886-1957) ஒரு இந்திய தேசியவாத புரட்சியாளரும், ஒடிசா அரசியல்வாதியும் ஆவார்.  தாஸ் ஒரிசாவில் (இன்றைய ஒடிசா ) நிலப்பிரபுத்துவத் தலைவர்களுக்கு எதிராகப் போராடினார். சுதந்திரத்திற்குப் பிறகு, இந்திய அரசியலமைப்புச் சபையின் உறுப்பினராகவும், இந்திய நாடாளுமன்ற உறுப்பினராகவும், சோசலிச கட்சியின் தலைவராகவும் இருந்தார்.

ஆரம்ப கால வாழ்க்கை
------------------

சாரங்கதர் தாஸ் 1886 இல் தேன்கனலில் ஹரேகிருஷ்ண சுமந்த பட்நாயக்கின் மகனாகப் பிறந்தார்.

கல்வி
-----

1907 ஆம் ஆண்டில், தேன்கனல் மன்னரின் நிதியுதவியுடன் டோக்கியோ தொழில்நுட்பக் கல்லூரியில் படிக்க யப்பானுக்குச் சென்றார். 1909 இல், அமெரிக்காவிற்குச் சென்று பெர்க்லியிலுள்ள கலிபோர்னியா பல்கலைக்கழகத்தில் சர்க்கரை தொழில்நுட்பத்தைப் படித்தார். பின்னர் ஹவாய் தீவின் ஹொனலுலுவிலுள்ள சர்க்கரை ஆலையில் தலைமை வேதியியலாளராக பணியாற்றினார். 1911 இல், பெர்க்லியில் இருந்தபோது, "அமெரிக்காவின் பசிபிக் கடற்கரைக்கு வரவிருக்கும் இந்திய மாணவர்களுக்கான தகவல்" என்ற தகவல் ஆவணத்தை வெளியிட்டார். அதில் அமெரிக்காவில் உள்ள இந்தியர்களுக்கான மாணவர் வாழ்க்கை பற்றிய நடைமுறைத் தகவல்களும் ஆலோசனைகளும் அடங்கியிருந்தன.

இந்தியா திரும்புதல்
-------------------

இந்தியா திரும்பிய பிறகு, சாரங்கதர் ஒடிசாவில் சர்க்கரை ஆலையை நிறுவ முயற்சித்தார். ஆனால் அம்முயற்சியில் தோல்வியடைந்தார். அப்போது ஆட்சியில் இருந்த நிலப்பிரபுத்துவ தலைவர்களுக்கு எதிராக செயல்பட்டவராக அறியப்பட்டார்.

அரசியல் வாழ்க்கை
----------------

1937 முதல் 1946 வரை ஒடிசா மாநில மக்கள் மாநாட்டின் பொதுச் செயலாளராக இருந்தார். 1946 முதல் 1947 வரை ஒடிசா மற்றும் மாநிலங்களின் பிராந்திய அமைப்பின் தலைவராக இருந்தார். 1939-1943 வரை அகில இந்திய மாநில மக்கள் மாநாட்டின் நிலைக்குழு உறுப்பினராகவும், 1947-1948 வரை அதன் பொதுச் செயலாளராகவும் இருந்தார். 

இவரது அரசியல் வாழ்க்கையில் இந்திய தேசிய காங்கிரசு கட்சி மற்றும் சோசலிச கட்சி இரண்டிலும் உறுப்பினராக இருந்தார். 1939 முதல் 1945 வரை காங்கிரசு கட்சி உறுப்பினராகவும், 1946 முதல் 1949 வரை ஒடிசா சட்டமன்ற உறுப்பினராகவும் இருந்தார் பின்னர் காங்கிரசிலிருந்து விலகி சோசலிச கட்சியில் சேர்ந்தார். 

தாஸ் இந்திய அரசியலமைப்பு சபையில் புதிதாக சுதந்திர இந்தியாவின் இந்திய அரசியலமைப்பு மற்றும் தற்காலிக பாராளுமன்றத்தை உருவாக்கியதாக குற்றம் சாட்டப்பட்டார். 

இவர் 1951 முதல் 1952 வரை சோசலிச கட்சியின் (உத்கல்) தலைவராகவும், 1952 முதல் 1953 வரை மக்கள் மன்றத்தில் பிரஜா சோசலிச கட்சியின் துணைத் தலைவராகவும் பணியாற்றினார் தான் 1957 இல் இறக்கும்போது சோசலிச கட்சியில் இருந்தார்

சான்றுகள்
---------

1. ↑  "First Lok Sabha Members Bioprofile: Shri Sarangadhar Das". .
2. ↑  "At the University". University of California, Berkeley Libraries. .
3. ↑  "Echoes of Freedom: South Asian Pioneers in California, 1899-1965". The Library, University of California, Berkeley. .
**சந்திரயான் திட்டம்** (*Chandrayaan programme*) அல்லது **இந்திய நிலாத் தேட்டத் திட்டம்** (*Indian Lunar Exploration Programme*) என்பது இந்திய விண்வெளி ஆய்வு மையம் (இசுரோ) மேற்கொண்டுவரும் விண்வெளித் திட்டமாகும். இத்திட்டத்தில் நிலா வட்டணைக்கலம், மொத்துகலம், மென்தரையிறங்கி, நிலா ஊர்கலம்(ஊர்தி) ஆகியன அடங்கும்.

திட்ட அமைப்பு
-------------

சந்திரயான் என்ற இந்திய நிலா ஆய்வுத் திட்டம் பல பணிகளைக் கொண்ட திட்டமாகும். செப்டம்பர் 2019[update] நிலவரப்படி, இசுரோவின் பிஎஸ்எல்வி ஏவூர்தியைப் பயன்படுத்தி, ஒரு மொத்துகல ஆய்வுக் கருவியுடன் ஒரு சுற்றுக்கலமும் நிலாவுக்கு அனுப்பப்பட்டது. சுற்றுக்கலம், மென்தரையிறங்கி, நிலா ஊர்தி ஆகியவற்றைக் கொண்ட இரண்டாவது விண்கலம் 2019 சூலை 22 அன்று எல்.வி.எம்-3 ஏவூர்தியைப் பயன்படுத்தி ஏவப்பட்டது. விக்ரம் சாராபாய் விண்வெளி மையத்தின் இயக்குநர் எசு. சோமநாத், சந்திரயான் திட்டத்தில் சந்திரயான்-3 மற்றும் பல தொடர் பணிகள் இருக்கும் என்று கூறினார். சந்திரயான்-3 பணி 2023 சூலை 14 இல் எல்விஎம்-3 ஐப் பயன்படுத்தி ஏவப்பட்டது, இது 2023 ஆகத்து மாதத்தில் அது நிலவின் மேற்பரப்பை அடையும் என எதிர்பார்க்கப்படுகிறது.

கட்டம்-1
--------

காண்க, சந்திரயான்-1

கட்டம்-2
--------

காண்க, சந்திரயான்-2

கட்டம்-3
--------

காண்க, சந்திரயான்-3



1. ↑  "Episode 90 – An update on ISRO's activities with S Somanath and R Umamaheshwaran". AstrotalkUK. October 24, 2019. October 30, 2019 அன்று பார்க்கப்பட்டது.
’நயம்’ என்னும் சொல்லுக்கு ’அழகு’ எனப் பொருள் கொள்வர். **நயம் பாராட்டுதல்** என்பது பாடலில் அமைந்துள்ள அதன் அழகை சுட்டிக்காட்டுதலாகும். ஒவ்வொரு செய்யுளும் நயம் பாராட்டுதலுக்குரியதே. பா நயம் பலவகைப்படும்.

செய்யுள் (பா)
-------------

இருட்பகை இரவி இருளெனத் தம்மையும்

கருதிக் காய்வனோ என்றயிர்த்து இருசிறைக்

கையான் மார்பிற் புடைத்துக் கலங்கி

மெய்யாத் தம்பெயர் வியம்பி வாயாசம்

பதறியெத் திசையிலும் சிதறியோ டுதலும்

-மனோன்மணியம் பெ.சுந்தரனார்.

### பொருள்நயம்

இருளுக்குப் பகைவன் கதிரவன். அவன் தம்மையும் இருளென எண்ணிக் காய்ந்து விடுவானோ எனக் காகங்கள் ஐயமுற்றுச் சிறகுகளைப் படபடவெனத் தம் மார்பில்படுமாறு அடித்துக்கொண்டு கா கா எனக் கரைந்தபடி திசையெங்கும் பறந்தோடின. (வாயாசம்- காகம்; இரவி -சூரியன்; சிறை-இறக்கை)

### அணி நயம்

காலைவேளையில் காகங்கள் இரைதேடப் பறந்துசெல்வது இயல்பு. கதிரவன் இருளுக்குப் பகைவன்; ஆதலால் , தாமும் கரிய நிறத்துடன் இருப்பதனால் இருள் என எண்ணித் தம்மையும் காய்ந்துவிடுவானோ? என ஐயமுற்றுப் பறந்தன எனக் கவிஞர், தம் கற்பனையை அதன்மேல் ஏற்றிக் கூறுகிறார். மேலும், காகங்களின் சிறகடிக்கும் இயல்பான செயலையும் மார்பில் அடித்துக் கொள்வதாய்க் கூறுகிறார். இவ்வாறு இப்பாடலில் தற்குறிப்பேற்ற அணி பயின்று வந்துள்ளது.

### சந்த நயம்

யாப்பு அமைவினைச் சந்தம் என்பர்.

### தொடை நயம்

தொடை நயத்தில் மூன்று வகை நயங்கள் உள்ளன.

#### எதுகை

* அடி எதுகை
* இணை எதுகை
* சீர் எதுகை

#### மோனை

* அடி மோனை
* சீர் மோனை
* இயைபு மோனை

உசாத்துணை
---------

* த.நா.பா.நூ.க வெளியிட்டுள்ள ஒன்பதாம் வகுப்பு தமிழ்ப்பாடநூல் பக்க எண் 60
**தர்கியா புள்ளிக்குருவி** (அறிவியல் பெயர்: *Jynx torquilla torquilla*) என்பது ஐரோவாசிய புள்ளிக்குருவியின் துணையினம் ஆகும்.

விளக்கம்
--------

தர்கியா புள்ளிக்குருவியானது கொண்டைக்குருவியை விடச் சற்றுச் சிறியதாக சுமார் 18 செ.மீ. நீளம் இருக்கும். இதன் அலகு, விழிப்படலம், கால்கள் ஆகியவை எல்லாம் பழுப்பு நிறத்தில் இருக்கும். இதன் உடலின் மேற்பகுதியானது கருஞ்சாம்பல் நிறமாக இருக்கும், அதில் பழுப்பு நிறப்பட்டைகளோடும் மென் கோடுகளோடும் காட்டியளிக்கும். இதன் பிடரியில் இருந்து கரும் பட்டைக் கோடுகள் இருபுறமும் முதுகு நோக்கிச் செல்லும். கண்ணின் வழியாக ஒரு பழுப்புக்கோடு பின்னோக்கிச் செல்லக் காண இயலும். அதற்கு மேல் ஒரு சிறு வெள்ளைக்கோடும் காணப்படும். இறக்கைப் போர்வை இறகுகுகளின் மேல் வெண் புள்ளிகளும் பழுப்புக் கறைகளும் காணலாம். மோவாய், தொண்டை ஆகியன ஆழ்ந்த வெளிர் மஞ்சளாக நெருக்கமான சிறு கறுப்புப் பட்டைகளோடு காணப்படும். மார்பும், வயிறும் சிவப்புத் தோய்ந்த மஞ்சள் நிறமான வெண்மையாக இருக்கும். மார்பில் பழுப்புப் பட்டைகளோடு காட்சியளிக்கும். ஆணுக்கும் பெண்ணுக்கும் உருவ வேறுபாடு குறிப்பிடத்தகதாக இல்லை.

பரவலும் வாழிடமும்
-----------------

தர்கியா புள்ளிக்குருவியானது ஐரோப்பாவில் இனப்பெருக்கம் செய்கிறது. அங்கிருந்து குளிர்காலத்தில் இந்தியா போன்ற நாடுகளுக்கு வலசை வருகிறது. இவை தென்னிந்தியாவின் மேற்குத் தொடர்ச்சி மலைகள் சார்ந்த கேரளப் பகுதிகளில் காணப்பட்ட குறிப்புகள் உண்டு.

நடத்தை
------

வலசை வரும் இப்பறவைகள் தனித்தோ இணையாகவோ திரியக்கூடியன. மரங்கொத்தி குடும்பத்தைச் சேர்ந்தவை என்றாலும் இவை தரையிலும் இரைதேடக்கூடியன. மரங்களில் இரை தேடும்போது மரங்கொத்திகளைப் போல கிளைகளில் நெடுக்குவாக்கில் தொங்குவதோடு, குருவிகளைப் போலக் குறுக்குவாக்கில் சிறிசிமிர்களில் அமர்ந்திருக்க காண இயலும். மரப்பட்டைகளிடையே உள்ள புழுபூச்சிகள், எறும்புகள் ஆகியவற்றை பிடித்தாலும் மரங்கொத்தியைப் போல அலகால் மரத்தை தட்டும் பழக்கம் இல்லாதது. தரையில் இரை தேடும்போது கரிக்குருவியைப் போல வாலை நிமிர்த்திக் கொள்ளும். எறும்புகளும், எறும்பு முட்டைகளுமே இதன் முதன்மை உணவாகும்.

இவை ஐரோப்பாவில் இனப்பெருக்கம் செய்பவை. அங்கு மரப் பொந்துகளில் இவை கூடு கட்டுகின்றன. மே மற்றும் சூன் மாதங்களில் ஏழு முதல் பத்து வரையில் வெள்ளை முட்டைகளை இடுகின்றன.

மேற்கோள்கள்
-----------

1. ↑  Lepage, Denis. "Eurasian Wryneck (*Jynx torquilla*) Linnaeus, 1758". Avibase. 2013-08-06 அன்று பார்க்கப்பட்டது.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 318-319.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27614230
* Euring: 8481
* GBIF: 7192607
* iNaturalist: 725001
* ITIS: 178152
* NBN: NHMSYS0020303063
* என்.சி.பி.ஐ: 1471798

 |
**திராவிட சங்கம்** (*Dravida Sangha*) என்பது கி.பி. 470 இல் தமிழகத்தின், மதுரை நகரில் வச்சிரநந்தி என்ற சமணத் துறவியால் நிறுவப்பட்ட ஒரு அமைப்பு ஆகும். இது தமிழகத்தில் சமண சமையத்தைப் பரப்பும் நோக்குடன் துவக்கப்பட்டது. அக்காலகட்டத்தில் மதுரையானது களப்பிரரின் ஆட்சியின்கீழ் இருந்தது. இந்த சங்க உறுப்பினர்கள் சமண சமயத்துக்காக அலைந்து திரிவதை கைவிட்டு, வர்த்தகம் மற்றும் வேளாண்மை போன்ற குடிசார் வாழ்க்கையை ஏற்றுக்கொண்டதாக குற்றம் சாட்டப்பட்டது. பெர்க்லியின் கலிபோர்னியா பல்கலைக்கழகத்தின் தமிழ் கல்விப் பிரிவில் பொறுப்பு வகிக்கும் பேராசிரியர் ஜார்ஜ் ஹார்ட் கூறுகையில், தமிழ்ச் சங்கம் குறித்த தொன்மக்கதை மதுரையில் இருந்த சமண அவையை (சங்கம்) அடிப்படையாகக் கொண்டது என்று எழுதியுள்ளார்:

"கி.பி 604 இல் மதுரையில் நிறுவப்பட்ட சங்கம் என்று அழைக்கப்பட்ட ஒரு சமண சபை இருந்தது."

வரலாறு
------

திராவிட சங்கம் கி.பி 470 இல் வச்சிரநதியால் நிறுவப்பட்டதாகக் கூறப்படுகிறது.

மேலும் காண்க
------------

* தமிழ் சமணர்

குறிப்புகள்
-----------

1. ↑  Takahashi, Takanobu. *Tamil Love Poetry and Poetics*. பக். 232.
2. ↑  Singh, Narendra. *Encyclopaedia of Jainism*. பக். 2891.
3. ↑  Hart, George. *The Milieu of the Ancient Tamil Poems*. University of California, Berkeley. Archived from the original on 1997-07-09.. பார்த்த நாள்: 2020-02-21.
4. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**
இகெபானா செர்ரி மலர் திருவிழா
**இகெபானா** (***Ikebana*** (生け花, *生け花*?, வாழும் பூக்கள்) என்பது பூக்களை ஒழுங்குபடுத்தும் ஒரு ஜப்பானியக் கலை வடிவாகும். இக்கலை கடோ *kadō* (華道, **kadō**? பூக்களின் வழி) என்றும் அறியப்படுகின்றது.

### பெயரியல்

ஜப்பானியச் சொற்களான இகேருவும் ஹனாவும் சேர்ந்து இகெபானா என்றானது. இகேரு *ikeru* (生ける, **ikeru**? "உயிரோடு இருக்கவை, ஒழுங்குபடுத்தும், வாழும்") ஹானா
*hana* (花, **hana**? "பூ")
இகெபானா என்ற சொல்லுக்குப் பூக்களுக்கு உயிரளிப்பது என்றோ பூக்களை ஒழுங்குபடுத்துவது என்றோ பொருள் கொள்ளலாம்.

### அணுகுமுறை

ஒரு சிறிய தொட்டியில் பலவிதமான பூக்களையும் இலைகளையும் வைத்து வடிவமைப்பது எனப்பொதுவாக அறியப்பட்டாலும் இது இயற்கையையும் மனிதத்தன்மையையும் ஒருங்கிணைக்கும் ஒரு ஒழுங்கமைப்பு கொண்ட கலைவடிவமாகும். பூக்களின் அலங்காரத்தை விடத் தாவரத்தின் பிற பகுதிகளான தண்டு, இலைகள் போன்றவற்றின் வடிவையும் வரியையும் அமைப்பையும் முன்நிறுத்துகின்றது.

### வரலாறு

இகெபானா உருவான துல்லியமான வரலாறு தெரியவில்லை. புத்தரை வணங்கி மாடத்தில் மலர்களை செலுத்தும் வழக்கத்திலிருந்தோ மாண்டவர்களின் ஆன்மாக்களுக்கு மலர்களையளிக்கும் வழக்கத்திலிருந்தோ உருவாகியிருக்கலாம் என்று கருதப்படுகின்றது. 15 ஆம் நூற்றாண்டின் இடையில் புத்த துறவியர்களிடமிருந்து இக்கலை பரவியது.

பாரம்பரிய முறை
விரும்பிய தேர்வு

### பாங்குகள்

இக்கலைக்காகப் பலவகையான பள்ளிகளும் பாங்குகளும் தோன்றியுள்ளன. அவற்றுள் சில

* இகெபனொபோ
* சக கொர்யூ
* சென்கை ரியூ
* யோஷின் கொர்யூ
* மிஷோ ரியூ
* ஒஹரா ரியூ
* சொங்கெட்சு ரியூ
* பண்மி ஷோஃபூ ரியூ
* கடென் ரியூ

இயற்கையின் அழகைப் போற்றும் புத்த சமய வெளிப்பாடாக நிற்கும் பூக்கள் எனப்பொருள்படும் ரிக்கா பாங்கு உருவானது. இயற்கையின் மூலகங்களை உணர்த்தும் வகையில் ஏழு கிளைகள் கொண்டவாறு வடிவமைப்பது இப்பாங்கின் சிறப்பு. அவை

* ருயூ - சிகரம்
* காகு - குன்று
* ரூ - அருவி
* ஷீ - நீர்நிலை அருகில் உள்ள நகர்
* பி - பள்ளத்தாக்கு
* யூ - காட்சியின் கதிரொளி விழும் பகுதி
* இன் - காட்சியின் கதிரொளி மறை பகுதி

### அமைப்புகள்

இகெபானா பள்ளிகளில் பயிற்றுவிக்கப்படுகின்றது. 1956 ல் இகெபானா பன்னாட்டு அமைப்பு தொடங்கப்பட்டது.

### இவற்றையும் காண்க

* பொன்சாய்

### சான்றுகள்

1. ↑  The Modern Reader's Japanese-English Character Dictionary, Charles E. Tuttle Company, ISBN 0-8048-0408-7
2. ↑  "IKEBANA SOGETSU History of Ikebana | Know Sogetsu". .
3. ↑  "Forms of Ikebana | Ikebana-flowers.com". .
4. ↑  "காப்பகப்படுத்தப்பட்ட நகல்". .

விக்கிமீடியா பொதுவகத்தில்,  
 ***இகெபானா***   
என்பதின் ஊடகங்கள் உள்ளன.

### பிற இணைப்புகள்

* இகெபானா பாங்குகளை விளக்கும் படக்கையேடு பரணிடப்பட்டது 2015-04-02 at the வந்தவழி இயந்திரம்
* இகெபானா விக்கி
தேவிபுரம் (இலங்கை) 

இது இலங்கையின் வடக்கே முல்லைத்தீவு மாவட்டத்தில் புதுக்குடியிருப்பு பிரதேசச் செயலாளர் பிரிவில் உள்ள ஒரு குடியேற்ற கிராமமாகும். இதன் எல்லைகளாக வடக்கே சிறுகடல், தெற்கே ஏ-35 பிரதான வீதி, கிழக்கே நாவலடி ஆறு, மேற்கே காளி கோயில் ஆறு என்பவை எல்லைகளாக அமைந்துள்ளன. தென்னை பயிர்ச்செய்கையை ஊக்குவிக்கும் முகமாக இந்த குடியேற்த்திட்டம் அரசால் உருவாக்கப்பட்டுள்ளது. யாழ்பாணத்தில் இருந்தும் தீவக பகுதிகளில் இருந்தும் ஆரம்பத்தில் மக்கள் குடியேறி இருந்தாலும் 80 களின் இறுதியில் கிழக்கு மாகாணத்தில் இருந்து யுத்தத்தால் இடம்பெயர்ந்த மக்கள் இக்கிராமத்தில் குடியேறி உள்ளனர். கணேஷ் குடியிருப்பு, நடேசம்மான் குடியிருப்பு, அத்தார் திட்டம் என்பவை இக்கிராமத்தில் கிழக்கு மாகாண மக்களின் குடியிருப்பு பகுதிகளாகும். 

இக்கிராமம் இலங்கை சுதந்திரம் பெற்ற பின்னர் உருவான கிராமம் என்றபோதும், பலநூறு ஆண்டுகளுக்கு முன்னர் மக்கள் வாழ்ந்ததற்கான தொல்லியல் தடயங்களும் செங்கல் கட்டிட இடிபாடுகளும் மக்கள் இக்கிராமத்தில் குடியேறிய காலத்தில் காணப்பட்டது. அவ்வாறு பழைய கோயில் ஒன்றின் இடிபாடுகள் இருந்த இடமே இன்றைய தேவிபுரம் பழைய பிள்ளையார் கோயிலாகும்.

தேவிபுரம் கிராமம் ஒரு கிராம அலுவலர் பிரிவாகவும் "அ பகுதி" "ஆ பகுதி" என்று இரு கிராம பிரிவுகளாகவும் உள்ளது. பெரும்பாலும் தென்னந் கோப்புகளாக இருந்தாலும் ஏனைய பயிர்ச்செய்கைகளும் குறிப்பிட்ட அளவில் மேற்கொள்ளப்பட்டு வருகிறது. 

**பாடசாலைகள்**

* தேவிபுரம் அரசினர் தமிழ் கலவன் பாடசாலை
* 
* 
* 

**ஆலயங்கள்**

* தேவிபுரம் ஆதிசிவன் கோயில்
* தேவிபுரம் பழைய பிள்ளையார் கோயில் (ஆ பகுதி)
* தேவிபுரம் சிவலிங்க பிள்ளையார் கோயில் (ஆ பகுதி)
* தேவிபுரம் முனியப்பர் கோயில்
* நடேசம்மான் குடியிருப்பு முத்துமாரி அம்மன் ஆலயம்
* நடேசம்மான் குடியிருப்பு நாகதம்பிரான் கோயில்
* தேவிபுரம் பிள்ளையார் கோயில் ( ஆ பகுதி)
* கணேஷ் குடியிருப்பு கண்ணன் கோயில்
* கணேஷ் குடியிருப்பு முத்துமாரி அம்மன் ஆலயம்
* பாரதிவீதி முத்துமாரி அம்மன் ஆலயம்
* 
* பாரதிவீதி நாகதம்பிரான் ஆலயம்
* 

Map
**பாரத மாதா கோயில்** என்பது தமிழ்நாட்டின் கன்னியாகுமரி புறநகர்ப் பகுதியின் விவேகானந்தபுரத்தில் உள்ள விவேகானந்த கேந்திர வளாகத்தில் நிறுவப்பெற்றது. 
மூன்று ஏக்கர் நிலப்பரப்பில், ரூபாய் 25 கோடி செலவில் பாரத மாதா கோயில் மற்றும் இராமாயண தரிசன சித்திரக் கண்காட்சிக் கூடம் அமைக்கப்பட்டது.

பாரத மாதா கோயில்
----------------

இக்கோயிலில் 5.5 டன் எடையும், 15 அடி உயரமும் கொண்ட பாரத மாதாவின் ஐம்பொன் சிலை நிறுவப்பட்டுள்ளது. 
பாரத மாதா கோயிலில், சிதம்பரம் தில்லை நடராஜர் சிலை,  பகவதி அம்மனின் தவக்கோல காட்சி, சுவாமி விவேகானந்தர் உருவம் வடிவமைக்கப்பட்டுள்ளன. அரங்கத்தின் நடுவில், **ஓம்** என்ற எழுத்துடன் பாரத நாட்டின் வரைபடமும்,  மாதா அமிர்தானந்தமயி சித்திரமும் சித்தரிக்கப்பட்டுள்ளன. பாரத மாதா கோயிலின் உள்புறத்தில் 18 அடி நீளம், 12 அடி அகலத்தில் மூன்று முப்பெரும் சித்திரங்களாக இராமர் பட்டாபிஷேகம், இராமேஸ்வரத்தில் ராமர் - சீதை ஆகியோர் இணைந்து சிவலிங்க பிரதிஷ்டை செய்யும் காட்சி, மற்றும் பத்மநாபசாமி அனந்தசயன காட்சிகள் சித்தரிக்கப்பட்டுள்ளன. மேலும், 12 அடி நீளம், 8 அடி அகலத்தில் 12 வண்ண ஓவியங்களும் வரையப்பட்டுள்ளன.

இராமாயணக் காட்சிக் கூடம்
------------------------

பாரத மாதா கோயிலின் கீழ் தளத்தில், வால்மீகி இராமாயணத்தின், 108 முக்கிய சம்பவங்கள், 6 அடி நீளம் 4 அடி அகலத்தில் வண்ண ஓவியங்களாக தீட்டப்பட்டுள்ளன. இந்த இராமாயணக் கண்காட்சி கூடத்தின் முன்பு, 12.5 டன் எடையும், 27 அடி உயரமும் கொண்ட ஒரே கல்லில், 27 அடி உயர அனுமன் சிலை நிறுவப்பட்டுள்ளது.

முகப்பு மற்றும் பூங்கா
----------------------

கோயிலின் முகப்பு பகுதியில் நீருற்றுடன் கூடிய பூங்காவும், பூங்காவின் உள்ளே, 32 அடி உயரத்தில் சிவபெருமானின் தவக்கோலக் காட்சி சிலையும் அமைக்கப்பட்டு உள்ளன. இதில் சிவபெருமானின் தலையில் இருந்து கங்கை ஆறு பாய்வது போன்றும், சிலையின் கீழ் உள்ள நீருற்றில் 8 அன்ன பறவைகள், 4 யானைகள், 4  கந்தவர்கள் சிலையும் வடிவமைக்கப்பட்டுள்ளன. மேலும், பூங்காவின் உள்ளே பசு - கன்று, மான், கொக்கு போன்ற சிலைகளும் கண்ணை கவரும் வகையில் அமைக்கப்பட்டு உள்ளன.

மேற்கோள்கள்
-----------

1. ↑  குமரி விவேகானந்த கேந்திரத்தில் ரூ.20 கோடியில் ராமாயண கண்காட்சிக் கூடம்: காணொலிக் காட்சி மூலம் பிரதமர் மோடி திறந்துவைத்தார்
2. ↑  கன்னியாகுமரியில் ரூ.25 கோடி செலவில் பாரத மாதா கோவில், ராமாயண சித்திர கண்காட்சி கூடம் பிரதமர் நரேந்திரமோடி 2017 சனவரி, 12–ந் தேதி காணொலி காட்சி மூலம் திறந்து வைக்கிறார்
**சுனிலா தேவி**(*sunila devi*) (1 மே 1963 - 7 ஜூலை 2017) சமூக ஆர்வலர் மற்றும் இந்தியாவைச் சேர்ந்த அரசியல்வாதி ஆவார். பாட்னாவின் ஆராய்ச்சி மற்றும் மேம்பாட்டுக்கான மக்கள் சங்கம்,  என்ற தன்னார்வ தொண்டு நிறுவனத்தின் நிர்வாக உறுப்பினராக இருந்தார், இந்த பெண்களுக்கான சிறு குறு தொழில்கள் மூலம் நிதி சேர்ப்பது மற்றும் பெண்கள் அதிகாரம் மற்றும் பொருளாதரத் தன்னிறைவு அடையும் நோக்கில் செயல்பட்டு வருகிறது. இந்த நிறுவனத்தின் செயல்பாடுகள் பீகாரின் நவாடா மாவட்டத்தை மையமாகக் கொண்டு அமைகின்றன.

அரசியல் வாழ்க்கை
----------------

சுனிலா தேவியின் கணவர் திரு சஞ்சய் குமார் இரண்டு முறை பீகார் ஷெக்ப்புரா தொகுதியின் சட்டமன்ற உறுப்பினராக இருந்தவர். மேலும், ஊரக வளர்ச்சியின் மாநில அமைச்சராகவும் பதவி வகித்தவர் ஆவார். சுனிலா தேவி தனது கணவருடன் இணைந்து அரசியல் பணியாற்றிவர் ஆவார்.  சுனிலா தேவி மக்களால் நன்கு அறியப்பட்ட அரசியல்வாதியும் நாடாளுமன்ற உறுப்பினரான ஸ்ரீ ராஜோ சிங்கின்  மருமகளாவார்.

சுனிலா தேவி ஷெய்க்புரா தொகுதியின் சட்டமன்ற உறுப்பினராக பிப்ரவரி 2005 தேர்தலில் வெற்றி பெற்று தேர்ந்தெடுக்கப்பட்டார்.   அக்டோபர் 2005 மறுதேர்தலிலும் சுனிலா தேவி வெற்றி பெற்றார்  அடுத்த ஐந்து ஆண்டுகள் சட்டமன்ற உறுப்பினராக நீடித்தார். பீகார் விதான் சபையில் பெண்கள் மற்றும் குழந்தைகள் மேம்பாட்டு குழுவில் உறுப்பினராக இருந்தார். அவர் பீகார் சட்டசபையில் மிகவும் வழக்கமான எம்.எல்.ஏ. மேலும் சுனிலா தேவி பீகார் பிரதேச மகிளா காங்கிரஸின் செயல் தலைவராக நியமிக்கப்பட்டு இரண்டு ஆண்டுள் பணியாற்றினார்.   தனது சொந்த தொகுதியான ஷெய்க்புராவின் பணிகளில் அதிக கவனம் செலுத்த விரும்பியதால், ஸ்ரீமதி வினிதா விஜய்யிடம்  அவர் தனது பொறுப்பை ஒப்படைத்தார். 2009 ஆம் ஆண்டில் நவாவாவிலிருந்து இந்திய தேசிய காங்கிரஸின் வேட்பாளராக மக்களவைத் தேர்தலில் போட்டியிட்டார். 

அவர் 2010 ஆம் ஆண்டில் ஷெய்க்புராவிலிருந்து சட்டமன்றத் தேர்தலில் போட்டியிட்டு ஜே.டி.யுவின் ஸ்ரீ ரந்தீர் குமார் சோனி  என்பவரிடம் தோல்வியடைந்தார். சுனிலா தேவி புற்றுநோயால் பாதிக்கப்பட்டு 7 ஜூலை 2017 அன்று இறந்தார்.

மேற்கோள்கள்
===========



1. ↑  PARD  Retrieved on 11/11/2013
2. ↑  State Minister of Rural Development  பரணிடப்பட்டது 2013-11-12 at Archive.today Retrieved on12/11/13
3. ↑  Bihar Assembly Elections 2010
4. ↑  Election Result 2005  பரணிடப்பட்டது 2016-03-04 at the வந்தவழி இயந்திரம் Retrieved on 11/11/2013
5. ↑  Election Result of Sheikhpura Constituency  Retrieved on 11/11/2013
6. ↑  List of Winning Candidates of Indian National Congress (INC) in Bihar  பரணிடப்பட்டது 2015-09-24 at the வந்தவழி இயந்திரம் Retrieved on 11/11/2013
7. ↑  President Bihar Pradesh Mahila Congress  Retrieved on 11/11/2013
8. ↑  All India Mahila Congress State Presidents. Retrieved on 02 May 2014
9. ↑  Shrimati Vinita Vijay
10. ↑  INC Candidate of Lok Sabha  பரணிடப்பட்டது 2013-11-11 at the வந்தவழி இயந்திரம் Retrieved on 11/11/2013
11. ↑  Bihar Assembly Election Results in 2010  Retrieved on 02 May 2014
12. ↑  "पूर्व विधायक सुनीला देवी का निधन, कांग्रेस के महिला प्रकोष्ठ की भी रह चुकी थीं अध्यक्ष– News18 हिंदी". .